lelo. Kodwa kwakamsinya kwabonakala ukuba isifo esadlula no yise no nina simngene. Kwafuneka ukuba ake aye kufuna umoya emtsha Elusutu. Wanyuka ke selenesiqiniselo sakwa rulumente. Efikile kona wanikwa isikolo sase Morija. Umalusi wakwa Siraeli wayikokela lendodana ingenamhlobo ngendlela ezimnandi. Imini yokusebenza kwake kweso sitiya yaba mfutshane, kodwa ke lamtshonela ilanga epakati kwezihlobo ezinga makristu. Imfundo yake waeyifune ngo ncedo lwezihlobo ezise Scotland ebeziyi tumela imali ngo Miss Blair wase Mgqakwebe. Imbali yokuhlala kuka Shadrach e-Morija uti ukuyi xela u-Rev. Mr. Mabille:—

Kuyi mfanelo yam ebuhlungu ukunixelela ngoku- mka kwentanda engu Shadrach Bobi oye kupumlo olulinde abantu baka Tixo. Niyazi ukuba ubengenakupila xesha lide. Ngezintsuku zokupela beku nzima kanye, esite ke asotuswa kakulu kukumka kwake. Ubetambe ngangokuba angabi nakuzivukela nase lukukweni atwalwe ngokomntwana nokuba usiwapandle, emtunzini. Kusoloko siwuqalile umsebenzi ngo November akubangako nto anokuyenza. Umfana abefundisa naye u-David Sofonia ube sisihlobo esikulu kuye, ngangokuba angabi sakolwa mntu wu- mbi kubafana noko sebezamela ukumvuyisa. Omnye wabafazi abapeka ukudla kwabafundayo umnyamekele kakulu u-Shadrach ; igama lake ngu Puapopa. Yena no David bebezizihlobo ezikulu zake. U-Mrs. Dyke omkulu, ubemana ukuya kufunda Izibalo atandaze no Shadrach kanye nakabini ngemini. Ndingatsho ukuti bonke bebedywidana, engulowo efuna ukunga inganguye omlungiselelayo, amenzele oko Inkosi iti masikwenzele abase mzini nabafayo. Ewe okwenene ebengenguye owase mzini kuti. Inkonzo yake ibimenze ukuba ahlale egcobile. Belimvuyisa kanye igama lika Yesu. Bekuti kwakukankanywa igazi le xwane, buvuye bonke ubuso boke. Onke amakwenkwe alapa abonile ukuba luba yini na uyolo lomkristu, ndiya kolwa ke ukuba ukuba lapa kwake kube nesiqamo esihle. Ude watsho omnye xa ami pezu kwengcwaba ebelikamisile.

Upumle kumangcwaba abantu base sikolweni. Njengokuba nenzayo ku Abner wakuti, nati sizamele ukwenjenjalo kunyana wenu u-Shadrach. Igama lake liya kuhlala lihleli apa. Kodwa ngoku ukolugqitileyo uvuyo, unako ukukonza enze ngangoko atanda ngako, kube ke yena kumlungele oko ngapezu kokuba abe lapa emhlabeni engenako ukuyi konza inkosi ngangoko abe kunqwenela.

Siyayi bulela Inkosi ngokusizisela u-Shadrach kulendawo, nokusinika ituba lokumazi simtande.

ILIZWI LIKA TIXO ELUSUTU.

(REV. ROBERT MOFFAT D.D.)

Izizwe za Besutu zaqalwa ukutyelelelwa ngabafundisi mayela nomnyaka we 1800. Kwada ke kwa iminyaka emininzi kungeko ziqamo zikulu zivelayo. Bebe ngazifuni indaba ezilungileyo, nabafundisi babe ngabanqweneli, maxa wambi bade bange ngabagxota. Babe ngafuni ukwahlukana namasiko oyise nenkolo ezigwenxa abakulele kuzo, kuba babeba zifezekile. Isimilo sabo noko sasikohlakele, sasingasi gqitile esezinye izizwe ezise South Africa. Babe ngabantu abakalipileyo, abaneratshi, abatanda uku- zipata, ababete noko basebudengeni baba benendawo ezitandekayo. Nokoke ingqondo zabo zazise mnyame- ni, intliziyo zabo zikohlakele zinoburalarume.

Izizwe za Besutu bezingenazitixwana, netempile, nezibingelelo, neminye imiqondiso yonqulo lwezizwe zabahedeni. Bekungeko zinto zibonisa ukuba oyise bazo batanda bakonza ongapezu komntu. Kwakute cwaka kanye ngokusingisele kwelo cala. Ingumma- ngaliso lonto kuba ibonisa ubunzulu onokutshona ingako umpefumlo womntu ekulahlekeni. Ibonisa

ukuba Abesutu, Amalau, na Batwa, babe sebe pulukene nazo zonke izinto zonqulo, basala bengenawo nomnye umta wokubabonisa indlela ngokumalunga nexesha elizayo, kungeko nto ibamanya nama Zulu. Ubesiti ke ngoko umfundisi angabi nandawo angaba kumbuza zona ngokumalunga no Tixo nobom obungapeliyo, nezinye ingcingane ezingonqulo ezikoyo, kwezinye izizwe. Ukuba babeke banalo unqulo lwaseluzimile kwatitu njengamanzi omlambo obaleka pezulu uti kupakati utshon’ entlabatini. Xa kutetwa nabo ngo Mdali, no Mlauli wezulu no mhlaba, nangokuba umntu uwile waza wabuya wakululwa ngegazi lika Kristu, xa kutetwa ngovuko nokungafi nonapakade bekuya kunga kwenziwa intsomi. Impembelelo yegqira lemvula ibinkulu pakati kwabo; nokoke ibingede ilinganiselwe nonqulo nakuba bebengawazi ukuba mandla manina la ane gqira lemvula.

Abesutu ibingabantu abanempindezelo nenkohliso kwezinye izizwe. Imikosi yabo ibisiti xa iye ku Ba­twa yenze izinto ezikohlakeleyo kanye. Ukubulala abantu bekungati kuya bavuyisa. Into eninzi yemfazwe zabo bebeyenzela ukutshabalalisa imizi yabamelwana babo nokubulala abakuyo nokutimba inkomo zabo. Babengabantu abangcolileyo, abamizimba isilekwa ngamafuta nangembola. Bebengakuqondi ukuzicokisa kwetu, kubahlekisa ukunxiba ikausi ne bulukwe, besiti imizimba siyifaka ezingxoweni. Amaqosha ebatyi bebesiti ngesiwanxiba entloko kunokuba abe sengutyeni.

Isitintelo esikulu emsebenzini wetuyaba zizitembu. Bebengayitandi into epambukisa kwelo siko lidala. Amadoda ebesebenza imfazwe, aluse asenge inkomo, asuke izikumba. Ubuninzi bomsebenzi bebulunga nabafazi. Ibingabo abalimi, abaki bezindlu, ababiyi bentango, abatezi benkuni, abafuni bokudla, nezinye izinto. Bebete ke ngoko babanje ngamakoboka kumadoda abo anqenayo, abengatandi ukwahlukana namnye kubafazi bawo ngenxa yomsebenzi wabo. Umsebenzi wabo ubunzima ukudla kwabo kuntlakantlaka kungekuninzi, babe futi uya kubabona besebenza bebeleke abantwana.

Kwada kwadlula iminyaka emitandatu sipakati kwabo kungabonakali ukuba kuko nto siye nzayo. Ngelo xesha bebe selukuni bebengayi katalele into esiyi tetayo, ngapandle kokuba kube kuko into esiza kubapa yona. Babonakala ukungati bakuvuyele nokusi panga esinako. Bepanga izindlu zetu, nezokukandela, nezitiya, nenkomo zetu endle, mhlaumbi basenzele ulunya olungangokuba baye kuzeyelisela emgxocwa asendle. Besikolisa ukupila yinyama ngenxa yokusweleka kokudla. Igusha zetu bezihlala kwindawo enesituba kuti, bezisiti ke ziza kufika kuti kube sekuko iqela elibiweyo, ezinye zapulwe imilenze zanqunyulwa imisila. Into ebebezinqwenela ngokukodwa ibizisara, namazembe, nezitshetshe, nama cepe. Bekuti ke futi xa siya kusebenza kwenye indawo simke nazo zonke impahla zetu zokusebenza ngokoyikela ukubiwa.

Umsebenzi wetu ngezo mini wawunzima kanye kuba into yonke sibe siyenza ngezandla zetu. Besizakela izindlu sizilimela amasimi. Bekuti kunjalo kanti asiyi kufumana ‘siqamo saneleyo somsebenzi wetu. Besiti sakwenza umjelo wakuncenceshela emasimini etu bawajike abanene bawase kwawabo ngangokuba tina singasali nalo netontsi eli. U-Mr. Hamilton nam bekufuneka ukuba simane ukupumzana ngokulinda ebusuku ukuba sinento ezilinyiweyo esitiyeni, kanti mhlaumbi emva kwayo yonke lonxamleko asiyi kwanela nto.

Kulo minyaka, abambalwa abebesiza etyalikeni be

bezela inzuzo yase mhlabeni, enje ngokufumana icuba, nento zokusebenza, nokuncedwa ezixakekweni zabo. Maxa wambi bekuba kukulu ukuswela kuzipata kwabo. Abanye bebelala bade barone, abanye bahleke, abanye balibale kudlala ngendlela ebanga intlungu kuti. Bebeti kuba bengaqele ku­hlala zitulweni, inyawo bazibeke kwisitulo esipambi kwabo intloko baziti kata pakati kwamadolo. Ubeti omnye kanti selelele aze aye kuwa pantsi bahleke bonke abanye. Maxa wambi besisiti sise tyalikeni nje kanti iyebiwa impahla yetu ezindlwini.

Ukuhambiseka komsebenzi bekungabonakali kanye, izinto zingati ziya zibuya ngomva. Enye indawo eyabangela ukuba sitiyeke kwaba kukuba kutiwa sizi- zihlobo zabatwa. Bebekuvuma kona ukuba asoni mntu ; kodwa ke bekuti kwakubako inkatazo nenje ngokubalela kwelanga kutiwe ibangwe siti. Ibiti yonke into embi eyenziwa ngama Griqua xa azingelayo ibuzwe kuti; ubesiti ke ukuba kuko obehambe-

le endaweni waza wahlelwa bububi kutiwe yini na ukuba singayi nqandi lonto, kanti siya kuti sakubaqondisa basuke bazale ngumsindo.

Kuse njalo ke kwavela izohlwayo ezinzima kubo, ezati kanti zandulela imini ezilungileyo. Imfazwe nokupalazwa kwegazi, ukubalela kwelanga ne nkumbi zalitshabalalisa ilizwe, zalitoba iratshi labantu, bavuma ukuza kupulapula indaba zika Tixo. Landa inani labeza etyalikeni, kwangakumbi ukupulapula kwabo, kwalula ukupendula imibuzo ebuzwa kubo ngelizwi. Kwati ekupeleni kwe 1828, safikelwa sisipo esingu Moya Oyingcwele. Zaqala kaloku izidlele zehla inyembezi. Kubafazi azisimangalisanga Ka­kulu, kuba kutiwa ukulila yinto yomfazi. Ku Besutu kuti nokuba kubube umntu kulile abafazi, abe ama­doda ecinga indlela zokupindezela. Ilizwi lika Tixo kaloku lazinyibilikisa nezawo intliziyo, ati amehlo abe ngenanyembezi azaliswa zizo. Ityalike yazaliswa ngabafuni. Bebesiti nase makaya benze imitandazo. Kwati kaloku endaweni yengoma ezindala kwahlokoma amaculo. Bebeti xa kungeko mntu bavume amaculo bude buhambe ubusuku, kanti noko baya kuvuka kwakusasa baye apo kwenzelwa kona umtandazo baze ukusuka apo baye emisebenzini yabo.

Amakolwa okuqala abaptizwa ngo June we 1829. Kwafumaneka xa baviwayo ukuba inyaniso zelizwi bazazi ngapezu koko bekungalindelwa ngako. Babonisa ukuba itemba labo likwi sizi sika Kristu sodwa. Mhlababaptizwa yazala kwati tu indlu yetyalike ngabaze kubonela. Intshumayelo yatatyatwa ku Yohani I. 9. Ngokuhlwa sabuya sahlangana nabo sano mtendeleko. Andinamazwi okuxela ingeingane zentliziyo zetu ngalo mini. Saba njengabapupa lizaliseka kubo elidinga liti, “ Opumayo ehamba elila, wobuya eze ngokugcoba, etwele izitungu zake.” Laye lifikile ixesha ebesizamela lona, Inkosi izihla- nganisela umhlambi napakati kwa Besutu, abantu ababe qayisa ngokuti, u-Yesu nati zicaka zake asisoze sibone noko amnye Umsutu egqoboka.

Lwalulukulu uvuyo lwetu. Nokoke savuya singca- ngcazela kuba iqela labahedeni belise namandla. Kodwa asilibalanga ukuba umsebenzi ka Tixo uya kuwuxasa. Sazinikela emtandazweni sicela ukuze aluqinise ukolo lwabangeneyo.

Ubukristu beza nento zokukanya. Kwaqala ukubako ukuzicokisa ahlanjwa lamafuta bebezisileka ngawo. Izihombo zabo batengisa ngazo batenga imfele zenyamakazi abebesiti bakuzisuka bazenze ibatyi nebulukwe. Kwada kwalixesha elide esiti umntu akufuna ibulukwe nokuba ngumfazi ofuna ilokwe sazi ukuba uza kuzinikela Enkosini. Kubo ubeti umntu akuhlamba abe upuma ebuhedenini. Kwabanjalo ke kwada kwako izindlu ezilusapo lunxiba lonke. Bekude kubeko ingubo ezihlekisayo. Omnye ubetunga iziziba zamabala ngamabala, omnye eze etyalikeni ibatyi inamkono mnye epelelwe ziziziba. Bababaninzi kaloku abanga bangafundiswa ukutunga. Ekuqaleni yayi nzima lonto kubo, iminwe ilukuni. Kaloku etyalikeni bekuhlangana iqaba nekolwa. Ingubo zibe zitungwa ngamadoda. Andi- zange ndimbone umfazi epete inaliti.

Banqwenela nokunga bangalungisa izindlu zabo. Ngapambili bekungeke zitulo, belala kwangeza ngubo bebezambete emini. Baqala kaloku ukufuna izitulo, netafile, netyeya, nezibane, nezinye izinto ezenza ukuba kubeko ukonwaba endlwini. Saman’ ukubabonisa ukwenziwa kwezonto. Kwati noko kuke kwanzima babuya baqonda, kwati ukukauleza kwabo kwasimangalisa. Baqala kaloku ukuwanyamekela namasimi, bavuma ukulima nentlobo ezintsha zokudla abebe?genazo ngapambili ezinje nge ngqolowa, nombona, nerasi, netapile, iminqatane namatswele, nemiti ye ziqamo ; bafunda nokwenza imijelo. Bazingxamela ipuluwa nemihlakulo nenqwelo. Asebenza namadoda kwaza kwakamsinya ilizwe lazaliswa yindyebo.

Into engamandla kaloku ekwabonakala ukuba iya funeka zaba Zizib'alo ngenteto yabo. Ndati kuba ndase ndikugqibile ukuyi guqula Ivangeli ka Luka ndaya kuyi shicilela e-Kapa. I-Governor yavuma ukuba ishicilelwe kwisishicilelo sako mkulu. Kwase kushicilelwa nencwadana yamaculo. Apo e-Kapa ndafunda ukushicilela ndaza ukubuyela kwam e- Lusutu ndaba ndipete lo Vangeli ka Luka neculo ne sishicilelo. Kwakamsinya emva koko kwashicilelwa imibuzo nezipeli. Umsebenzi wokuguqula Izibalo wahambiseka kancinane kuba bendiwenza nda- kufumana ituba. Itestamente Entsha ndayi gqiba nge 1840. Emva kwayo kwalandela Amaculo ka David, ne Mizekeliso, no Mshumayeli no Yesaya.

4 ISIGIDIMI SAMAXOSA MARCH 1, 1878.